Návrh

**Vyhláška**

**Ministerstva pôdohospodárstva a rozvoja vidieka Slovenskej republiky**

**z. ... 2014,**

**ktorou sa upravujú podrobnosti o spôsobe získavania odbornej spôsobilosti na ovládanie psa a požiadavky na držanie psa**

Ministerstvo pôdohospodárstva a rozvoja vidieka Slovenskej republiky podľa § 7b zákona č. 282/2002 Z. z., ktorým sa upravujú niektoré podmienky držania psov v znení neskorších predpisov (ďalej len „zákon“) ustanovuje:

**§ 1**

Táto vyhláška upravuje

1. vzor žiadosti o poverenie podľa § 2b ods. 1 zákona na výkon činností podľa § 2b ods. 2 zákona (ďalej len „žiadosť o poverenie“),
2. podrobnosti o spôsobe získavania odbornej spôsobilosti držiteľa nebezpečného psa alebo psa so sprísneným držaním a toho, kto nebezpečného psa alebo psa so sprísneným držaním vedie, na ovládanie psa podľa § 2a ods. 2 zákona (ďalej len „odborná spôsobilosť na ovládanie psa“),
3. podrobnosti o požiadavkách na držanie psa v chovnom priestore alebo zariadení na chov nebezpečného psa alebo psa so sprísneným držaním a v priestore stráženom týmto psom podľa § 2b ods. 2 písm. b) zákona (ďalej len „požiadavky na držanie psa“).

**§ 2**

Vzor žiadosti o poverenie je uvedený v prílohe.

**§ 3**

1. Odborná spôsobilosť na ovládanie psa sa získava úspešným absolvovaním kynologického školenia.
2. Kynologické školenie je z hľadiska obsahu a rozsahu zamerané na
3. spoznanie vlastností a schopností psa v rozsahu ...,
4. rozpoznanie porúch správania psa v rozsahu ...,
5. získanie vedomostí a praktických skúseností s vodením a ovládaním psa v rozsahu ...,
6. získanie schopnosti zvládnutia agresívneho správania psa v rozsahu ...,
7. cvičenie psa v poslúchaní povelov v rozsahu ...,
8. potlačenie alebo odstránenie prípadných porúch správania psa v rozsahu ...
9. ....
10. Preverenie znalostí získaných kynologickým školením sa vykoná písomným testom a praktickou skúškou ovládania psa.

**§ 4**

1. Požiadavkami na držanie psa sa rozumie zabezpečenie chovného priestoru alebo zariadenia na chov a priestoru stráženého psom (ďalej len priestor“) pred únikom psa z tohto priestoru, najmä
2. vybehnutím cez vstup alebo vjazd do priestoru alebo únikom cez iný konštrukčný otvor,
3. porušením oplotenia alebo ohradenia priestoru,
4. priamym prelezením alebo preskočením oplotenia alebo ohradenia priestoru,
5. prekonaním oplotenia alebo ohradenia priestoru zo stavby alebo predmetu umiestneného v priestore, ktorý vzhľadom na jeho výšku a vzdialenosť od oplotenia alebo ohradenia priestoru umožňuje psovi z priestoru uniknúť,
6. podhrabaním oplotenia alebo ohradenia priestoru
7. Prostriedkami zabezpečenia priestoru pred únikom psa podľa odseku 1 je najmä
8. umiestnenie psa v uzavretom koterci alebo držanie psa na vodiacom lane alebo reťazi,
9. udržiavanie oplotenia alebo ohradenia priestoru v stave, ktorý zabraňuje psovi v jeho porušení,
10. dostatočná výška celého oplotenia alebo ohradenia priestoru alebo jeho časti, ktorá v závislosti od fyzických schopností psa mu zabráni v priamom prelezení alebo preskočení oplotenia alebo ohradenia priestoru alebo v jeho prekonaní prostredníctvom stavby alebo predmetu umiestneného v priestore,
11. dostatočná hĺbka základov oplotenia alebo ohradenia priestoru,
12. zabránenie prístupu psa k oploteniu alebo ohradeniu priestoru v takej vzdialenosti, ktorá psovi zabráni akékoľvek prekonanie oplotenia alebo ohradenia priestoru,
13. zabezpečenie stavby alebo predmetu umiestneného v priestore, prostredníctvom ktorého pes môže prekonať oplotenie alebo ohradenie priestoru, alebo premiestnenie alebo odstránenie takého predmetu.

**§ 5**

Táto vyhláška nadobúda účinnosť .... 2014.

Príloha

k vyhláške č. .../2014 Z. z.

**Vzor žiadosti o poverenie**

**Žiadateľ**

**Fyzická osoba**

|  |
| --- |
| meno a priezvisko: |
| adresa trvalého pobytu: |
| IČO: |
| telefón: |
| e-mail: |

**Fyzická osoba – podnikateľ**

|  |
| --- |
| meno a priezvisko: |
| adresa trvalého pobytu: |
| IČO: |
| telefón: |
| e-mail: |

**Právnická osoba**

|  |
| --- |
| názov: |
| sídlo: |
| IČO: |
| telefón: |
| e-mail: |
| **štatutárny orgán**  |
| meno a priezvisko: |
| adresa trvalého pobytu: |
| telefón: |
| e-mail: |

Žiadam Ministerstvo pôdohospodárstva a rozvoja vidieka Slovenskej republiky o poverenie ........*(uviesť žiadateľa)*........ na výkon činností podľa § 2b ods. 2 zákona č. 282/2002 Z. z., ktorým sa upravujú niektoré podmienky držania psov v znení neskorších predpisov (ďalej len „zákon“).

Žiadateľ bude vykonávať činnosti podľa § 2b ods. 2 zákona

a) na území...........*(uvedie sa údaj, či sa činnosť bude vykonávať na celom území Slovenskej republiky alebo len na jeho časti; v tom prípade sa uvedie kraj alebo obec)*..................

b) preplemená a typy psov...........*(uvedie sa údaj, či sa výkon činností bude týkať všetkých plemien a typov psov podľa prílohy k zákonu alebo len niektorého z nich)*........... .

Žiadateľ spĺňa požiadavky podľa § 2b ods. 1 zákona takto:

**Odborne spôsobilé osoby**

1. meno a priezvisko:

adresa trvalého pobytu:

telefón:

e-mail:

doklad o odbornej spôsobilosti *(uvedie sa v prílohe k žiadosti)*

 .........*(v ďalších bodoch sa uvedú údaje ďalších odborne spôsobilých osôb)*...........

**Priestor potrebný na výkon kynologického školenia**

..........*(uvedie sa adresa, opis a telefonický kontakt vlastného alebo zmluvne zabezpečeného priestoru)*...............

**Materiálne a technické prostriedky a pomôcky** **potrebné na výkon kynologického školenia**

.............*(uvedie sa druh a počet prostriedkov a pomôcok)*..............

V ........................ dňa..................

*podpis žiadateľa / podpis štatutárneho orgánu*